ΓΡΑΠΤΗ ΕΡΩΤΗΣΗ E-2529/01

υποβολή: Ioannis Marnos (PPE-DE) προς την Επιτροπή

(19 Σεπτεμβρίου 2001)

Θέμα: Σεβασμός όλων των επισήμων γλωσσών της Ένωσης

Η διεύρυνση της Ένωσης έχει δημιουργήσει ερωτηματικά σχετικά με τη δυνατότητα χρήσης των 11 επισήμων γλωσσών της Ένωσης, καθώς και των γλωσσών των χωρών που θα ενταχθούν στην Ένωση. Τα επιχειρήματα που ακούγονται σχετίζονται με την οικονομική επιβάρυνση που θαπάρξει λόγω της αύξησης των επισήμων γλωσσών, και ήδη κάποιοι μιλούν για γλώσσες εργασίας, οι οποίες θα μπορούσαν να καθιερωθούν διευκολύνοντας,ποτίθεται, τις εργασίες των Κοινοτικών Οργάνων.

Αποσιωπάται επιμελώς το ότι ο πολιτιστικός πλούτος της ηπείρου μας θαποστεί καίριο ακρωτηριασμό σε μια τέτοια περίπτωση, ενώ ουδείς αναφέρεται σε άλλες περιπτώσεις πραγματικής κατασπατάλησης Κοινοτικών κονδυλίων, όπως γίνεται π.χ. με το νέο Πρόγραμμα-Πλαίσιο για τη δημιουργία ενός Ευρωπαϊκού Χώρου Έρευνας, στο οποίο εκατομμύρια Ευρώ κατευθύνονται σε σύνταξη πολλών και αμφιβόλου χρησιμότητας

εκθέσεων, αντί στηνλοποίηση συγκεκριμένων ερευνητικών σχεδίων(όπως γινόταν μέχρι πρόσφατα στο 5ο Πρόγραμμα-Πλαίσιο), τα οποία θα μείωναν την απόσταση της Ευρώπης από τις ΗΠΑ και την Ιαπωνία.

Εκτός αυτού, γενικεύεται η τακτική περιθωριοποίησης των λεγομένων μικρών γλωσσών, ακόμη και κατά τις διαδικασίες στελέχωσης της Κοινοτικής γραφειοκρατίας, όπως απέδειξε π.χ. η πρόσφατη ανακοίνωση του Ευρωπαϊκού Κέντρου για την Ανάπτυξη της Επαγγελματικής Κατάρτισης με έδρα τη Θεσσαλονίκη, το οποίο ανακοίνωσε την πρόθεση πρόσληψης γραμματέως με άριστη γνώση αγγλικήςκαι απλώς καλή γνώση ελληνικών, την ίδια ώρα που η φύση των καθηκόντων του εν λόγω Κέντρου επιβάλλει τη συνεχή συνεργασία με τις ελληνικές αρχές και την ανταλλαγή επισήμων εγγράφων στα ελληνικά.

Μπορεί να με πληροφορήσει η Επιτροπή πόσο συμβατή με τις Συνθήκες της Ένωσης είναι η καθιέρωση της χρήσης γλωσσών εργασίας· Συνάδει με την Κοινοτική Νομοθεσία η κατάργηση της χρήσης κάποιων από τις επίσημες γλώσσες της Ένωσης· Γιατί οι αποκεντρωμένοι οργανισμοί της Ένωσης περιφρονούν τις λεγόμενες μικρές γλώσσες· Με ποιο τρόπο θα μπορούσε να διορθωθεί η απαράδεκτη κατάσταση της χρήσης μόνο 5 επισήμων γλωσσών στο Γραφείο Εναρμόνισης της Εσωτερικής Αγοράς, που ιδρύθηκε και χρηματοδοτείται από την Ε.Ε. στο Αλικάντε της Ισπανίας, και το οποίο δέχεται κάθε χρόνο χιλιάδες αιτήματα από πολίτες όλης της Ευρώπης, πολλοί από τους οποίους αναγκάζονται με πρόσθετο κόστος (μετάφρασης) και χωρίς την πρόσφορη διατύπωση να χρησιμοποιούν γλώσσα άλλη από τη μητρική τους·

Απάντηση του κ. Prodi εξ ονόματος της Επιτροπής

(15 Νοεμβρίου 2001)

Το άρθρο 290 της συνθήκης ΕΚ προνοεί ότι το γλωσσικό καθεστώς των οργάνων της Κοινότητας ορίζεται ομοφώνως από το Συμβούλιο. Το Συμβούλιο εξέδωσε τον κανονισμό αριθ. 1/1958 για τον καθορισμό του γλωσσικού καθεστώτος της Κοινότητας(1), ο οποίος τροποποιήθηκε διαδοχικά προκειμένου να ληφθούνπόψη οι προσχωρήσεις νέων μελών στην Κοινότητα. Σύμφωνα με το άρθρο 6 του εν λόγω κανονισμού, τα όργανα δύνανται, για τις ανάγκες της εσωτερικής τους λειτουργίας και προκειμένου να μπορούν να επιτελούν αποτελεσματικά το έργο τους, να θεσπίζουν ιδιαίτερες ρυθμίσεις για τη χρήση των γλωσσών,πό την προϋπόθεση, βεβαίως, της τήρησης των λοιπών διατάξεων του κανονισμού. Όπως είναι φυσικό, οι τελικώς εκδιδόμενες πράξεις δημοσιεύονται κανονικά σε όλες τις επίσημες γλώσσες, όπως επιβάλλει ο κανονισμός του Συμβουλίου αριθ. 1/1958. Ως εκ τούτου, δεν είναι σωστό ναποστηρίζεται ότι η Επιτροπή έχει καταργήσει τη χρήση ορισμένων γλωσσών. Τα αποκεντρωμένα όργανα της Κοινότητας δεν περιφρονούν τις μικρές γλώσσες. Παρόλα αυτά, οσάκις οι κανονισμοί του Συμβουλίου περί της σύστασης των οργάνων αυτών παρέχουν τη σχετική δυνατότητα, είναι δυνατή η χρήση από αυτά περιορισμένου αριθμού γλωσσών, πάντοτε προς χάριν της αποτελεσματικότητας. Στο πλαίσιο της πρακτικής των οργάνων είναι σύνηθες φαινόμενο η προκήρυξη κενής θέσης η οποία να διευκρινίζει ότι οπάλληλος που θα επιλεγεί οφείλει να γνωρίζει μία ή περισσότερες γλώσσες, και τούτο λόγω των καθηκόντων που είναι πιθανό να του ανατεθούν. Αντιθέτως, με εξαίρεση τη μεταβατική περίοδο που ακολουθεί τις διάφορες προσχωρήσεις και την περίπτωση ειδικών κανονισμών, δεν επιτρέπεται να τίθεται ως όρος στην προκήρυξη κενής θέσης η κατοχή συγκεκριμένηςπηκοότητας.

Σε ό,τι αφορά τη χρήση γλωσσών στο Γραφείο Εναρμόνισης της Εσωτερικής Αγοράς (ΓΕΕΑ), πρέπει να σημειωθεί ότι είναι δυνατή ηποβολή αίτησης για την καταχώρηση κοινοτικού εμπορικού σήματος σε οποιαδήποτε από τις επίσημες γλώσσες της Κοινότητας. Ωστόσο, ο αιτών στην αίτησή του πρέπει να αναφέρει μία δεύτερη γλώσσα η οποία πρέπει να συγκαταλέγεται στις πέντε γλώσσες εργασίας του Γραφείου και την οποία ο αιτών αποδέχεται ως πιθανή γλώσσα της διαδικασίας σε περίπτωση εναντίωσης, ανάκλησης ή ακύρωσης. Το Πρωτοδικείο, στην απόφασή του επί τηςπόθεσης KIK(2), απεφάνθη ότι το γλωσσικό καθεστώς του ΓΕΕΑ δεν αντιβαίνει στη συνθήκη ΕΚ. Εξάλλου, το δικαστήριο απεφάνθη ότι πρέπει να γίνει δεκτό ότι το Συμβούλιο, κατά τον καθορισμό του γλωσσικού καθεστώτος του ΓΕΕΑ, προέβη σε μία ενδεδειγμένη και ανταποκρινόμενη στην αρχή της αναλογικότητας επιλογή με σκοπό τον καθορισμό της γλώσσας της διαδικασίας σε περιπτώσεις κατά τις οποίες τα μέρη δεν έχουν την ίδια γλωσσική προτίμηση και αδυνατούν να καταλήξουν σε συμφωνία.

Σε ό,τι αφορά το Ευρωπαϊκό κέντρο για την ανάπτυξη της επαγγελματικής κατάρτισης (Cedefop), πρέπει να σημειωθεί ότι αυτό που χρειάζεται πρωτίστως ένας νεοπροσληφθείςπάλληλος σε οποιοδήποτε επίπεδο είναι η ικανότητα επικοινωνίας και εργασίας σε ένα πολυεθνικό περιβάλλον, όπου οι συνάδελφοι προέρχονται από πολλά διαφορετικά κράτη μέλη. Η πολύ καλή γνώση της γλώσσας του κράτους μέλους που φιλοξενεί το όργανο έχει, φυσικά, μεγάλη σημασία· οι περισσότεροι κοινοτικοί οργανισμοί έχουν θεσπίσει ειδικά μέτρα για την ενθάρρυνση και προώθηση της απόκτησης της γνώσης αυτής. Το καθένα από τα άτομα που εργάζονται σε τέτοιου είδους όργανα γνωρίζει καλά αρκετές άλλες γλώσσες. Τα αγγλικά είναι μία από τις γλώσσες που επιτρέπουν την προσήκουσα εκτέλεση των καθηκόντων και ενδέχεται να είναι αναγκαία για μία συγκεκριμένη θέση, όπως ακριβώς άλλες γλώσσες σε διαφορετικές θέσεις εργασίας.

Το έκτο πρόγραμμα-πλαίσιο για την έρευνα, το οποίο καλύπτει την περίοδο 2002-2006 και στο οποίο αναφέρεται το Αξιότιμο Μέλος του Κοινοβουλίου, δεν έχει εγκριθεί ακόμη από το Κοινοβούλιο και το Συμβούλιο. Η πρόταση της Επιτροπής αποσκοπεί στη βελτίωση των επιστημονικών δυνατοτήτων και της ανταγωνιστικότητας στην Ευρώπη, μέσω συγκεκριμένων συνεργασιών στον ερευνητικό τομέα οι οποίες θα επικεντρώνονται στην επίτευξη απτών αποτελεσμάτων, και τούτο σε ακόμη μεγαλύτερο βαθμό εν συγκρίσει με το τρέχον πρόγραμμα-πλαίσιο. Για τον σκοπό αυτό, αποδίδεται ιδιαίτερη βαρύτητα σε επιλεγμένες ερευνητικές προτεραιότητες και γίνεται χρήση αποτελεσματικότερων μηχανισμών εφαρμογής.

(1) ΕΕ 17 της 6.10.1958.

(2) Υπόθεση T 120/99 της 12ης Ιουλίου 2001.